
Výbor Národnej rady Slovenskej republiky



    pre európske záležitosti










CRD-1648/2021-VEZ
Z á p i s n i c a


zo 47. schôdze Výboru Národnej rady Slovenskej republiky pre európske záležitosti, ktorá sa uskutočnila dňa 16. septembra 2021 (štvrtok) o 10:00 hod. v budove Národnej rady Slovenskej republiky, Námestie Alexandra Dubčeka 1, Bratislava (v rokovacej miestnosti č. 149)

Prítomní: podľa prezenčnej listiny

47. schôdza Výboru Národnej rady Slovenskej republiky pre európske záležitosti bola zvolaná  predsedníčkou výboru Vladimírou Marcinkovou na základe pozvánky z 9. septembra 2021.

Návrh programu: 

1. Návrh na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej (tlač 609)

2. Informácia o nových návrhoch právnych aktov EÚ a o predbežných stanoviskách predložených podľa § 58a ods. 8 rokovacieho poriadku Národnej rady Slovenskej   republiky

3. Rôzne

Hlasovanie o programe: 9/0/0 (za/ proti/zdržal sa)

K bodu 1

Návrh na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej (tlač 609)

Materiál predložila štátna tajomníčka Ministerstva zahraničných vecí a európskych záležitostí Slovenskej republiky (ďalej SR) Ingrid Brocková.

Spravodajca, poslanec Peter Osuský, predniesol návrh uznesenia. 

Rozprava:

Poslanec Peter Osuský ocenil spoluprácu so štátmi, ktoré sa vydali na cestu demokracie.

Hlasovanie o návrhu uznesenia: 11/0/0 (za/proti/zdržal sa)

K bodu 2

Informácia o nových návrhoch právnych aktov EÚ a o predbežných stanoviskách predložených podľa § 58a ods. 8 rokovacieho poriadku Národnej rady Slovenskej   republiky

Informáciu a návrh uznesenia predložila predsedníčka výboru Vladimíra Marcinková.

Rozprava:

Poslanec Peter Osuský komentoval odporúčanie rozhodnutia Rady o poverení začať rokovania o dohode medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej vo vzťahu k Gibraltáru.
Hlasovanie o návrhu uznesenia: 11/0/0 (za/proti/zdržal sa)

K bodu Rôzne
Predsedníčka výboru  Vladimíra Marcinková predložila návrh odpovedí do dotazníka k 36. polročnej správe COSAC a návrh uznesenia.

Do rozpravy sa neprihlásil nikto.

Hlasovanie o návrhu uznesenia: 11/0/0 (za/proti/zdržal sa)

Podpredsedníčka výboru ukončila 47. schôdzu výboru.

Marián Kéry                                                             Vladimíra Marcinková
Peter Osuský

